phoneee/thai-legal-corpus huggingface dataset:
คำพิพากษาศาลฎีกาที่ 494/2477หลักกฎหมาย: ปล่อยจำเลย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 494/2477 พ.ร.บ.ภาษีชั้นใน แก้ไขเพิ่มเติม พ.ศ.2476 ม. 38ปล่อยจำเลย()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 494/2477 พ.ร.บ.ภาษีชั้นใน แก้ไขเพิ่มเติม พ.ศ.2476 ม. 38ปล่อยจำเลย()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศสำนักงานคณะกรรมการอาหารและยาประกาศสำนักงานคณะกรรมการอาหารและยาเรื่องกำหนดแบบตามกฎกระทรวงการแจ้งรายการละเอียดและการออกใบรับแจ้งรายการละเอียดนำเข้าเครื่องมือแพทย์ พ.ศ. ๒๕๕๙ โดยที่เป็นการสมควรแก้ไขเพิ่มเติมแบบคำขอแจ้งรายการละเอียดนำเข้าเครื่องมือแพทย์ให้สอดคล้องกับความตกลงอาเซียนว่าด้วยบทบัญญัติเครื่องมือแพทย์อาศัยอำนาจตามความในข้อ๖แห่งกฎกระทรวงการแจ้งรายการละเอียดและการออกใบรับแจ้งรายการละเอียดนำเข้าเครื่องมือแพทย์พ.ศ. ๒๕๕๕ ซึ่งออกโดยอาศัยอำนาจตามความในมาตรา ๕ วรรคหนึ่ง มาตรา ๑๙ วรรคสอง มาตรา๓๐ วรรคสอง มาตรา ๓๑ วรรคสอง และมาตรา ๓๒ วรรคสอง แห่งพระราชบัญญัติเครื่องมือแพทย์พ.ศ. ๒๕๕๑ เลขาธิการคณะกรรมการอาหารและยาโดยความเห็นชอบของคณะกรรมการออกประกาศไว้ดังต่อไปนี้ข้อ๑ ให้ยกเลิกประกาศสำนักงานคณะกรรมการอาหารและยาเรื่อง กำหนดแบบตามกฎกระทรวงการแจ้งรายการละเอียดและการออกใบรับแจ้งรายการละเอียดนำเข้าเครื่องมือแพทย์พ.ศ. ๒๕๕๕ ลงวันที่ ๑๙ กรกฎาคม พ.ศ. ๒๕๕๕ข้อ๒ การแจ้งรายการละเอียดและการออกใบรับแจ้งรายการละเอียดนำเข้าเครื่องมือแพทย์ให้ใช้แบบท้ายประกาศดังต่อไปนี้(๑)คำขอแจ้งรายการละเอียดนำเข้าเครื่องมือแพทย์ ตามแบบ จ.น. ๑(๒)ใบรับแจ้งรายการละเอียดนำเข้าเครื่องมือแพทย์ ตามแบบ บ.จ.น. ๑(๓)คำขอต่ออายุใบรับแจ้งรายการละเอียดนำเข้าเครื่องมือแพทย์ ตามแบบ จ.น. ๒(๔)คำขอรับใบแทนใบรับแจ้งรายการละเอียดนำเข้าเครื่องมือแพทย์ ตามแบบ จ.น. ๓(๕) คำขอแก้ไขเปลี่ยนแปลงรายการละเอียดนำเข้าเครื่องมือแพทย์ตามแบบ จ.น. ๔ข้อ๓ บรรดาคำขอใด ๆที่ได้ยื่นไว้ก่อนวันที่ประกาศนี้ใช้บังคับและยังอยู่ในระหว่างการพิจารณาของผู้อนุญาตให้ถือว่าเป็นคำขอตามประกาศนี้โดยอนุโลม ทั้งนี้ผู้อนุญาตอาจขอให้ผู้ยื่นคำขอดำเนินการหรือส่งเอกสารหรือหลักฐานเพิ่มเติมได้ตามที่เห็นควรข้อ๔[๑] ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๒๗กันยายน พ.ศ. ๒๕๕๙บุญชัย สมบูรณ์สุขเลขาธิการคณะกรรมการอาหารและยา[เอกสารแนบท้าย]๑.คำขอแจ้งรายการละเอียดนำเข้าเครื่องมือแพทย์ (แบบ จ.น. ๑)๒.ใบรับแจ้งรายการละเอียดนำเข้าเครื่องมือแพทย์ (แบบ บ.จ.น. ๑)๓.คำขอต่ออายุใบรับแจ้งรายการละเอียดนำเข้าเครื่องมือแพทย์ (แบบ จ.น. ๒)๔.คำขอรับใบแทนใบรับแจ้งรายการละเอียดนำเข้าเครื่องมือแพทย์ (แบบ จ.น. ๓)๕. คำขอแก้ไขเปลี่ยนแปลงรายการละเอียดนำเข้าเครื่องมือแพทย์(แบบ จ.น. ๔)(ดูข้อมูลจากภาพกฎหมาย)วริญา/ปริยานุช/จัดทำ๗ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๔๙ ง/หน้า ๑๓/๑ พฤศจิกายน ๒๕๕๙
คำสั่งกรมทะเบียนการค้าคำสั่งกรมทะเบียนการค้าที่๑๖๐/๒๕๓๕เรื่อง มอบหมายให้ข้าราชการเป็นนายทะเบียนตามพระราชบัญญัติบริษัทมหาชนจำกัดพ.ศ. ๒๕๓๕------------ เพื่อกระจายงานด้านการจดทะเบียนบริษัทมหาชนจำกัดไปสู่ส่วนภูมิภาคอันจะก่อให้เกิดความสะดวก รวดเร็ว และมีประสิทธิภาพสามารถอำนวยประโยชน์ต่อประชาชนได้เพิ่มมากยิ่งขึ้น อาศัยอำนาจตามความในมาตรา ๔แห่งพระราชบัญญัติบริษัทมหาชนจำกัด พ.ศ. ๒๕๓๕ อธิบดีกรมทะเบียนการค้าจึงมีคำสั่งไว้ดังต่อไปนี้ ๑. มอบหมายให้ ๑.๑รองอธิบดีกรมทะเบียนการค้า และข้าราชการพลเรือนสามัญตั้งแต่ระดับ ๗ ขึ้นไปในกองทะเบียนธุรกิจ ๑ กองทะเบียนธุรกิจ ๒กองบัญชีธุรกิจและศูนย์เอกสารและข้อมูลธุรกิจเป็นนายทะเบียนเพื่อปฏิบัติงานทะเบียนของบริษัทมหาชนจำกัดที่มีสำนักงานแห่งใหญ่ตั้งอยู่ในเขตกรุงเทพมหานครและจังหวัดอื่นทั่วราชอาณาจักร ๑.๒ข้าราชการพลเรือนสามัญตั้งแต่ระดับ ๕ ขึ้นไปในกองทะเบียนธุรกิจ ๒ เป็นนายทะเบียนเพื่อปฏิบัติงานทะเบียนของบริษัทมหาชนจำกัดที่มีสำนักงานแห่งใหญ่ตั้งอยู่ในเขตกรุงเทพมหานคร ๑.๓ข้าราชการพลเรือนสามัญตั้งแต่ระดับ ๕ ขึ้นไปในกองทะเบียนธุรกิจ ๑ กองทะเบียนธุรกิจ ๒ ศูนย์เอกสารและข้อมูลธุรกิจเป็นนายทะเบียนเพื่อปฏิบัติงานเกี่ยวกับการรับรองข้อความในทะเบียน (หนังสือรับรอง)และหรือการรับรองสำเนาเอกสารของบริษัทมหาชนจำกัดที่มีสำนักงานแห่งใหญ่ตั้งอยู่ในเขตกรุงเทพมหานครและจังหวัดอื่นทั่วราชอาณาจักร ๑.๔ข้าราชการพลเรือนสามัญ ตั้งแต่ระดับ ๕ ขึ้นไปในสังกัดกรมทะเบียนการค้า ซึ่งปฏิบัติหน้าที่ในฝ่ายทะเบียนการค้าสำนักงานพาณิชย์จังหวัดเป็นนายทะเบียน เพื่อปฏิบัติงานทะเบียนของบริษัทมหาชนจำกัดที่มีสำนักงานแห่งใหญ่ตั้งอยู่ในเขตจังหวัดนั้นและปฏิบัติงานเกี่ยวกับการรับรองข้อความในทะเบียน (หนังสือรับรอง)และหรือการรับรองสำเนาเอกสารของบริษัทมหาชนจำกัดที่มีสำนักงานแห่งใหญ่ตั้งอยู่ในเขตจังหวัดอื่นทั่วราชอาณาจักร ๒. ในกรณีที่สำนักงานพาณิชย์จังหวัดใดไม่มีข้าราชการพลเรือนสามัญตาม ๑.๔ หรือมีแต่ไม่อาจปฏิบัติหน้าที่ได้ให้หัวหน้าฝ่ายบริหารทั่วไป เป็นนายทะเบียนกรณีไม่มีหัวหน้าฝ่ายบริหารทั่วไป หรือมีแต่ไม่อาจปฏิบัติหน้าที่ได้ให้นักวิชาการพาณิชย์ตั้งแต่ระดับ ๕ ขึ้นไป ซึ่งปฏิบัติหน้าที่ในสำนักงานพาณิชย์จังหวัดนั้นเป็นนายทะเบียนเพื่อปฏิบัติงานทะเบียนของบริษัทมหาชนจำกัดที่มีสำนักงานแห่งใหญ่ตั้งอยู่ในเขตจังหวัดนั้นและปฏิบัติงานเกี่ยวกับการรับรองข้อความในทะเบียน (หนังสือรับรอง)และหรือการรับรองสำเนาเอกสารของบริษัทมหาชนจำกัดที่มีสำนักงานแห่งใหญ่ตั้งอยู่ในเขตจังหวัดอื่นทั่วราชอาณาจักร ทั้งนี้ตั้งแต่วันที่ ๔ มกราคม ๒๕๓๖ เป็นต้นไป สั่งณ วันที่ ๒๔ พฤศจิกายน ๒๕๓๕ ชลอ เฟื่องอารมย์ อธิบดีกรมทะเบียนการค้า นายทะเบียน[รก.๒๕๓๕/๑๖๑/๑๗พ/๒๓ ธันวาคม ๒๕๓๕]
ประกาศของคณะปฏิวัติ ฉบับที่ 213ประกาศของคณะปฏิวัติ ฉบับที่ ๒๑๓โดยที่คณะปฏิวัติพิจารณาเห็นว่า เทศบาลเมืองภูเก็ต จังหวัดภูเก็ต ได้ตกลงแลกเปลี่ยนที่ดินซึ่งเป็นสาธารณสมบัติของแผ่นดิน ในท้องที่ตำบลตลาดใหญ่ อำเภอเมืองภูเก็ต จังหวัดภูเก็ต เนื้อที่ ๕๐ ตารางวา กับที่ดินของนายอุ่น ณ ระนอง ซึ่งตั้งอยู่ตำบลเดียวกัน เพื่อสร้างถนนเริ่มต้นจากซอยตลิ่งชันไปจดถนนตะกั่วป่าแต่เนื่องจากเป็นการแลกเปลี่ยนที่ดินอันเป็นสาธารณสมบัติของแผ่นดินกับที่ดินของเอกชน จึงจำเป็นต้องตรากฎหมายเพื่อโอนกรรมสิทธิ์ที่ดินซึ่งเป็นสาธารณสมบัติของแผ่นดินดังกล่าว หัวหน้าคณะปฏิวัติจึงมีคำสั่งดังต่อไปนี้มาตรา 1 ข้อ ๑ ให้โอนที่ดินซึ่งเป็นสาธารณสมบัติของแผ่นดิน ในท้องที่ตำบลตลาดใหญ่ อำเภอเมืองภูเก็ต จังหวัดภูเก็ต เนื้อที่ ๕๐ ตารางวา ภายในแนวเขตตามแผนที่ท้ายประกาศของคณะปฏิวัติฉบับนี้ ให้แก่นายอุ่น ณ ระนองมาตรา 2 ข้อ ๒ ให้รัฐมนตรีว่าการกระทรวงมหาดไทยรักษาการตามประกาศของคณะปฏิวัติฉบับนี้มาตรา 3 ข้อ ๓ ประกาศของคณะปฏิวัติฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๖ กันยายน พุทธศักราช ๒๕๑๕ จอมพล ถ. กิตติขจร หัวหน้าคณะปฏิวัติ
ประกาศคณะกรรมการมาตรฐานสินค้าเกษตรและอาหารแห่งชาติประกาศคณะกรรมการมาตรฐานสินค้าเกษตรและอาหารแห่งชาติเรื่องกำหนดมาตรฐานสินค้าเกษตรและอาหารแห่งชาติ :สารพิษตกค้าง: ปริมาณสารพิษตกค้างสูงสุดพ.ศ.๒๕๕๑[๑] โดยที่เป็นการสมควรปรับปรุงประกาศคณะกรรมการมาตรฐานสินค้าเกษตรและอาหารแห่งชาติเรื่อง กำหนดมาตรฐานสินค้าเกษตรและอาหารแห่งชาติ สารพิษตกค้าง :ปริมาณสารพิษตกค้างสูงสุดคณะกรรมการมาตรฐานสินค้าเกษตรและอาหารแห่งชาติในการประชุมครั้งที่ ๑/๒๕๕๑ เมื่อวันที่ ๑๑ สิงหาคม ๒๕๕๑มีมติเห็นชอบให้กำหนดมาตรฐานสินค้าเกษตรและอาหารแห่งชาติ เรื่อง สารพิษตกค้าง :ปริมาณสารพิษตกค้างสูงสุดเพื่อประโยชน์ต่อการควบคุมและตรวจสอบคุณภาพการอำนวยความสะดวกทางการค้าและการคุ้มครองผู้บริโภคอาศัยอำนาจของคณะกรรมการมาตรฐานสินค้าเกษตรและอาหารแห่งชาติซึ่งแต่งตั้งโดยมติคณะรัฐมนตรี เมื่อวันที่ ๕ สิงหาคม ๒๕๕๑จึงออกประกาศกำหนดมาตรฐานสินค้าเกษตรและอาหารแห่งชาติ เรื่อง สารพิษตกค้าง :ปริมาณสารพิษตกค้างสูงสุด ดังนี้๑. ให้ยกเลิกประกาศคณะกรรมการมาตรฐานสินค้าเกษตรและอาหารแห่งชาติเรื่อง กำหนดมาตรฐานสินค้าเกษตรและอาหารแห่งชาติ สารพิษตกค้าง :ปริมาณสารพิษตกค้างสูงสุด ลงวันที่ ๓๑ กรกฎาคม พ.ศ. ๒๕๔๙๒. กำหนดมาตรฐานสินค้าเกษตรและอาหารแห่งชาติเรื่อง สารพิษตกค้าง : ปริมาณสารพิษตกค้างสูงสุด ไว้ใช้เป็นมาตรฐานสมัครใจดังมีรายละเอียดแนบท้ายประกาศนี้ประกาศณ วันที่ ๑๔ สิงหาคม พ.ศ. ๒๕๕๑สมศักดิ์ปริศนานันทกุลรัฐมนตรีว่าการกระทรวงเกษตรและสหกรณ์ประธานคณะกรรมการมาตรฐานสินค้าเกษตรและอาหารแห่งชาติ[เอกสารแนบท้าย]๑. มาตรฐานสินค้าเกษตรและอาหารแห่งชาติสารพิษตกค้าง: ปริมาณสารพิษตกค้างสูงสุด (มกอช. 9002-2551)(ดูข้อมูลจากภาพกฎหมาย)วัชศักดิ์/ผู้จัดทำ๒๐สิงหาคม ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๑๓๙ ง/หน้า ๑๗/๑๘ สิงหาคม ๒๕๕๑
ประกาศกระทรวงมหาดไทยเรื่อง การยกเว้นค่าธรรมเนียมการตรวจลงตราประเภทคนอยู่ชั่วคราวและค่าธรรมเนียมคําขออนุญาตเพื่ออยู่ในราชอาณาจักรเป็นการชั่วคราวต่อไปให้แก่คนต่างด้าวที่เดินทางเข้ามาช่วยเหลือฟื้นฟูโรงงานและสถานประกอบการที่ประสบอุทกภัย------------------------------------------------------------- ตามที่รัฐมนตรีว่าการกระทรวงมหาดไทยโดยอนุมัติคณะรัฐมนตรีเมื่อวันที่ 6 ธันวาคม พ.ศ. 2554 และวันที่ 24 มกราคม พ.ศ. 2555 ได้ออกประกาศกระทรวงมหาดไทย เรื่อง การยกเว้นค่าธรรมเนียมการตรวจลงตราประเภทคนอยู่ชั่วคราวและค่าธรรมเนียมคําขออนุญาตเพื่ออยู่ในราชอาณาจักรเป็นการชั่วคราวต่อไปให้แก่คนต่างด้าวที่เดินทางเข้ามาช่วยเหลือฟื้นฟูโรงงานและสถานประกอบการที่ประสบอุทกภัย ลงวันที่ 17 เมษายน พ.ศ. 2555 มีกําหนดเวลาใช้บังคับถึงวันที่ 5 ธันวาคม พ.ศ. 2555 นั้น บัดนี้ คณะรัฐมนตรีได้มีมติเมื่อวันที่ 15 มกราคม พ.ศ. 2556 อนุมัติขยายเวลาดําเนินการตามประกาศกระทรวงมหาดไทย เรื่อง การยกเว้นค่าธรรมเนียมการตรวจลงตราประเภทคนอยู่ชั่วคราวและค่าธรรมเนียมคําขออนุญาตเพื่ออยู่ในราชอาณาจักรเป็นการชั่วคราวต่อไปให้แก่คนต่างด้าวที่เดินทางเข้ามาช่วยเหลือฟื้นฟูโรงงานและสถานประกอบการที่ประสบอุทกภัย ลงวันที่ 17 เมษายน พ.ศ. 2555 ต่อไป จนถึงวันที่ 31 ธันวาคม พ.ศ. 2556 อาศัยอํานาจตามมาตรา 17 แห่งพระราชบัญญัติคนเข้าเมือง พ.ศ. 2522 ประกอบกับมาตรา 12 (1) วรรคสาม แห่งพระราชบัญญัติคนเข้าเมือง พ.ศ. 2522 ซึ่งแก้ไขเพิ่มเติมโดยพระราชบัญญัติคนเข้าเมือง (ฉบับที่ 2) พ.ศ. 2523 และมาตรา 35 วรรคสี่ แห่งพระราชบัญญัติคนเข้าเมือง พ.ศ. 2522 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 32 มาตรา 33 มาตรา 34 มาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยอนุมัติของคณะรัฐมนตรี เมื่อวันที่ 15 มกราคม พ.ศ. 2556 จึงออกประกาศไว้ ดังต่อไปนี้ข้อ ๑ ให้ยกเว้นค่าธรรมเนียมสําหรับการตรวจลงตราประเภทคนอยู่ชั่วคราวให้แก่คนต่างด้าวที่เดินทางเข้ามาในราชอาณาจักรตามที่กําหนดในข้อ 1 (1) (ค) แห่งกฎกระทรวง พ.ศ. 2523 ออกตามความในพระราชบัญญัติคนเข้าเมือง พ.ศ. 2522 ซึ่งแก้ไขเพิ่มเติมโดยกฎกระทรวง ฉบับที่ 27 (พ.ศ. 2546) และค่าธรรมเนียมสําหรับคําขออนุญาตเพื่ออยู่ในราชอาณาจักรเป็นการชั่วคราวต่อไปตามที่กําหนดในข้อ 1 (3) แห่งกฎกระทรวง พ.ศ. 2523 ออกตามความในพระราชบัญญัติคนเข้าเมือง พ.ศ. 2522 ซึ่งแก้ไขเพิ่มเติมโดยกฎกระทรวง ฉบับที่ 27 (พ.ศ. 2546) เฉพาะคนต่างด้าวที่เดินทางเข้ามาในราชอาณาจักรเพื่อปฏิบัติงานด้านช่างฝีมือหรือผู้เชี่ยวชาญ (รหัส Non-Ex) เพื่อการติดต่อหรือประกอบธุรกิจและการทํางาน (รหัส Non-B) เพื่อการลงทุนที่ได้รับความเห็นชอบจากกระทรวงทบวงกรมที่เกี่ยวข้อง (รหัส Non-IM) เพื่อการลงทุนหรือการอื่นที่เกี่ยวกับการลงทุนภายใต้บังคับกฎหมายว่าด้วยการส่งเสริมการลงทุน (รหัส Non-IB) หรือเพื่อการอื่น ๆ (รหัส Non-O) ที่เกี่ยวข้องเป็นการชั่วคราวข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปถึงวันที่ 31 ธันวาคม พ.ศ. 2556ผู้มีอํานาจลงนาม - ประกาศ ณ วันที่ 10 เมษายน พ.ศ. 2556 จารุพงศ์ เรืองสุวรรณรัฐมนตรีว่าการกระทรวงมหาดไทย
คําสั่งกรมบังคับคดีที่ 787/2560เรื่อง การกําหนดผู้เชี่ยวชาญเป็นองค์คณะในการพิจารณามีคําสั่งในสํานวนคําขอรับชําระหนี้ในคดีล้มละลาย---------------------------------- อนุสนธิคําสั่งกรมบังคับคดี ที่ 313/2559 ลงวันที่ 13 มิถุนายน 2559 กําหนดแนวทาง ในการพิจารณามีคําสั่งในสํานวนคําขอรับชําระหนี้ในคดีล้มละลายที่มีทุนทรัพย์เกินกว่าหนึ่งร้อยล้านบาทแต่ไม่เกิน ห้าร้อยล้านบาท ต้องมีเจ้าพนักงานพิทักษ์ทรัพย์ระดับผู้อํานวยการกองและเจ้าพนักงานพิทักษ์ทรัพย์ระดับ ผู้เชี่ยวชาญเป็นองค์คณะ นั้น เพื่อให้การปฏิบัติงานเกี่ยวกับสํานวนคําขอรับชําระหนี้ ตามพระราชบัญญัติล้มละลาย (ฉบับที่ 8) พ.ศ. 2558 เป็นไปด้วยความเรียบร้อยและมีประสิทธิภาพ ฉะนั้น อาศัยอํานาจตามความในมาตรา 32 มาตรา 38 และมาตรา 39 แห่งพระราชบัญญัติระเบียบบริหารราชการแผ่นดิน พ.ศ. 2534 และที่แก้ไขเพิ่มเติม มาตรา 49 และมาตรา 57 แห่งพระราชบัญญัติระเบียบข้าราชการพลเรือน พ.ศ. 2551 และระเบียบกระทรวง ยุติธรรมว่าด้วยการกําหนดคุณสมบัติของเจ้าพนักงานพิทักษ์ทรัพย์ผู้มีอํานาจออกคําสั่งเกี่ยวกับคําขอรับชําระหนี้ พ.ศ. 2558 จึงกําหนดให้ผู้เชี่ยวชาญเฉพาะด้านการบังคับคดีล้มละลายเป็นองค์คณะในการพิจารณามีคําสั่งในสํานวน คําขอรับชําระหนี้ในคดีล้มละลายที่มีทุนทรัพย์เกินกว่าหนึ่งร้อยล้านบาทแต่ไม่เกินห้าร้อยล้านบาท ดังนี้ข้อ ๑ ผู้เชี่ยวชาญเฉพาะด้านการบังคับคดีล้มละลาย (ตําแหน่งเลขที่ 7) หรือผู้รักษาการใน ตําแหน่งผู้เชี่ยวชาญเฉพาะด้านการบังคับคดีล้มละลาย (ตําแหน่งเลขที่ 7) เป็นองค์คณะในสํานวนคําขอรับชําระหนี้ในคดีล้มละลายของกองบังคับคดีล้มละลาย ๆ และกองบังคับคดีล้มละลาย ข้อ ๒ ผู้เชี่ยวชาญเฉพาะด้านการบังคับคดีล้มละลาย (ตําแหน่งเลขที่ 8) หรือผู้รักษาการใน ตําแหน่งผู้เชี่ยวชาญเฉพาะด้านการบังคับคดีล้มละลาย (ตําแหน่งเลขที่ 8) เป็นองค์คณะในสํานวนคําขอรับชําระหนี้ ในคดีล้มละลายของกองบังคับคดีล้มละลาย 2 และกองบังคับคดีล้มละลาย 4ข้อ ๓ ผู้เชี่ยวชาญเฉพาะด้านการบังคับคดีล้มละลาย (ตําแหน่งเลขที่ 9) หรือผู้รักษาการในตําแหน่งผู้เชี่ยวชาญเฉพาะด้านการบังคับคดีล้มละลาย (ตําแหน่งเลขที่ 9) เป็นองค์คณะในสํานวนคําขอรับชําระหนี้ในคดีล้มละลายของกองบังคับคดีล้มละลาย ๆ และกองบังคับคดีล้มละลาย 6 ทั้งนี้ ตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 18 ธันวาคม พ.ศ. 2560 (ลงชื่อ) รื่นวดี สุวรรณมงคล (นางสาวรื่นวดี สุวรรณมงคล) อธิบดีกรมบังคับคดี
กฎกระทรวงกฎกระทรวงกำหนดให้ทางน้ำชลประทานอ่างเก็บน้ำเขื่อนป่าสักชลสิทธิ์เป็นทางน้ำชลประทานที่จะเรียกเก็บค่าชลประทานพ.ศ. ๒๕๕๙[๑] อาศัยอำนาจตามความในมาตรา๘ (๑) แห่งพระราชบัญญัติการชลประทานหลวง พุทธศักราช ๒๔๘๕ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ และมาตรา๔๒ แห่งพระราชบัญญัติการชลประทานหลวง พุทธศักราช ๒๔๘๕ รัฐมนตรีว่าการกระทรวงเกษตร และสหกรณ์ออกกฎกระทรวงไว้ดังต่อไปนี้ให้ทางน้ำชลประทานอ่างเก็บน้ำเขื่อนป่าสักชลสิทธิ์ในท้องที่ตำบลลำนารายณ์ ตำบลท่าดินดำ ตำบลชัยบาดาล ตำบลม่วงค่อม ตำบลมะกอกหวานอำเภอชัยบาดาล ตำบลท่าหลวง ตำบลแก่งผักกูดอำเภอท่าหลวง ตำบลโคกสลุง ตำบลมะนาวหวาน ตำบลหนองบัว อำเภอพัฒนานิคมจังหวัดลพบุรี และตำบลวังม่วง ตำบลคำพราน อำเภอวังม่วง จังหวัดสระบุรีภายในแนวเขตตามแผนที่ท้ายกฎกระทรวงนี้ เป็นทางน้ำชลประทานที่จะเรียกเก็บค่าชลประทานให้ไว้ ณ วันที่ ๒๙กรกฎาคม พ.ศ. ๒๕๕๙พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์[เอกสารแนบท้าย]๑. แผนที่ท้ายกฎกระทรวงกำหนดให้ทางน้ำชลประทานอ่างเก็บน้ำเขื่อนป่าสักชลสิทธิ์เป็นทางน้ำชลประทานที่จะเรียกเก็บค่าชลประทาน พ.ศ. ๒๕๕๙(ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎกระทรวงฉบับนี้ คือโดยที่เป็นการสมควรกำหนดให้ทางน้ำชลประทานอ่างเก็บน้ำเขื่อนป่าสักชลสิทธิ์เป็นทางน้ำชลประทานที่จะเรียกเก็บค่าชลประทานเพื่อให้เกิดประโยชน์จากการใช้น้ำอย่างเต็มที่ และเนื่องจากมาตรา ๘ (๑)แห่งพระราชบัญญัติการชลประทานหลวง พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง(ฉบับที่ ๔) พ.ศ. ๒๕๑๘บัญญัติให้ทางน้ำชลประทานจะเรียกเก็บค่าชลประทานต้องกำหนดโดยกฎกระทรวง จึงจำเป็นต้องออกกฎกระทรวงนี้วิศนี/ปริยานุช/จัดทำ๙ กันยายน ๒๕๕๙[๑] ราชกิจจานุเบกษาเล่ม ๑๓๓/ตอนที่ ๗๘ ก/หน้า ๒๖/๗ กันยายน ๒๕๕๙
ประกาศคณะกรรมการกํากับหลักทรัพย์และตลาดหลักทรัพย์ที่กจ. 5/2561เรื่อง การยกเว้นการยื่นแบบแสดงรายการข้อมูลการเสนอขายตราสารหนี้(ฉบับที่ 6 )-------------------------------อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 63(5) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกประกาศไว้ดังต่อไปนี้ข้อ 1 ให้ยกเลิกความใน (3) ของข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 4/2532 เรื่อง การยกเว้นการยื่นแบบแสดงรายการข้อมูลการเสนอขายตราสารหนี้ลงวันที่ 13 มีนาคม พ.ศ. 2552 และให้ใช้ความต่อไปนี้แทน"(3) ตั๋วเงินที่ออกและเสนอขายโดยมีวัตถุประสงค์เพื่อการกู้ยืมจากบุคคลดังต่อไปนี้และตั๋วเงินดังกล่าวจะต้องมีวัตถุประสงค์ให้โอนเปลี่ยนมือได้เฉพาะภายในกลุ่มบุคคลดังกล่าวเท่านั้น (ก) ธนาคารพาณิชย์ บริษัทเงินทุน หรือบริษัทเครดิตฟองซิเอร์ตามกฎหมายว่าด้วยธุรกิจสถาบันการเงิน (ข) สถาบันการเงินที่มีกฎหมายเฉพาะจัดตั้งขึ้นตามกฎหมายไทย และสถาบันการเงินที่จัดตั้งขึ้นตามกฎหมายต่างประเทศ (ค) บุคคลอื่นใดตามที่สํานักงานประกาศกําหนด"ข้อ 2 ประกาศนี้ให้ใช้บังคับตั้งแต่วันที่ 1 เมษายน พ.ศ. 2561 เป็นต้นไปประกาศ ณ วันที่ 17 มกราคม พ.ศ. 2561(นายวรวิทย์ จําปีรัตน์)ประธานกรรมการคณะกรรมการกํากับหลักทรัพย์และตลาดหลักทรัพย์
กฎกระทรวงว่าด้วยการกำหนดให้สารกาเฟอีนเป็นโภคภัณฑ์ควบคุมและแต่งตั้งพนักงานเจ้าหน้าที่ควบคุมโภคภัณฑ์พ.ศ. ๒๕๔๕[๑] อาศัยอำนาจตามความในมาตรา๖ และมาตรา ๑๑ แห่งพระราชบัญญัติควบคุมโภคภัณฑ์ พ.ศ. ๒๔๙๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยและรัฐมนตรีว่าการกระทรวงพาณิชย์ออกกฎกระทรวงไว้ดังต่อไปนี้ข้อ๑ ให้ยกเลิกกฎกระทรวงฉบับที่ ๒๑(พ.ศ. ๒๕๔๓) ออกตามความในพระราชบัญญัติควบคุมโภคภัณฑ์ พ.ศ. ๒๔๙๕ข้อ๒ ให้สารกาเฟอีน (Caffeine) ชื่อทางเคมี 3, 7-Dihydro-1,3, 7-trimethyl-1H-purine-2, 6-dione; 1, 3, 7-trimethylxanthine; 1, 3, 7- trimethyl-2, 6-di-oxopurine;coffeine; thein;guaranine;methyltheobromine; สูตรทางเคมี C8H10N4O2 และเกลือของสารดังกล่าวตามพิกัดอัตราอากรขาเข้าประเภทที่ ๒๙๓๙.๓๐ และ๓๐๐๓.๔๐ยกเว้นอนุพันธ์สารกาเฟอีนและยาสำเร็จรูปที่มีสารกาเฟอีนผสมอยู่ซึ่งมีใบอนุญาตนำเข้าและขึ้นทะเบียนตำรับยาจากสำนักงานคณะกรรมการอาหารและยากระทรวงสาธารณสุข เป็นโภคภัณฑ์ควบคุมตามกฎกระทรวงนี้ข้อ๓ ให้ผู้ดำรงตำแหน่งดังต่อไปนี้เป็นพนักงานเจ้าหน้าที่ควบคุมโภคภัณฑ์ตามกฎกระทรวงนี้(๑)สำหรับจังหวัดทุกจังหวัด(ก)อธิบดีกรมการค้าภายใน(ข)รองอธิบดีกรมการค้าภายใน(ค)ข้าราชการกรมการค้าภายในซึ่งดำรงตำแหน่งตั้งแต่ระดับ ๓ ขึ้นไป(ง)ข้าราชการซึ่งได้รับแต่งตั้งเป็นเจ้าพนักงานตามกฎหมายว่าด้วยการป้องกันและปราบปรามยาเสพติด(๒)สำหรับจังหวัดอื่นนอกจากกรุงเทพมหานคร(ก)ผู้ว่าราชการจังหวัด(ข)รองผู้ว่าราชการจังหวัด(ค)ปลัดจังหวัด(ง)ผู้ตรวจราชการกระทรวงพาณิชย์(จ)พาณิชย์จังหวัด(ฉ)นายอำเภอ(ช)ปลัดอำเภอผู้เป็นหัวหน้าประจำกิ่งอำเภอ(ซ)ปลัดอำเภอ(ฌ)ข้าราชการตำรวจซึ่งมียศตั้งแต่ร้อยตำรวจตรีขึ้นไป(ญ)ข้าราชการสังกัดกระทรวงพาณิชย์ซึ่งดำรงตำแหน่งตั้งแต่ระดับ ๓ขึ้นไปที่ปฏิบัติงานในจังหวัดนั้นทั้งนี้ภายในท้องที่หรือเขตอำนาจของตนให้ไว้ณ วันที่ ๒๑ พฤศจิกายน พ.ศ. ๒๕๔๕วันมูหะมัดนอร์ มะทารัฐมนตรีว่าการกระทรวงมหาดไทยอดิศัย โพธารามิกรัฐมนตรีว่าการกระทรวงพาณิชย์หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่ได้มีการนำสารกาเฟอีนไปใช้เป็นส่วนผสมในการผลิตยาเสพติดให้โทษประเภทที่ ๑ ซึ่งเป็นยาเสพติดให้โทษชนิดร้ายแรงอันเป็นการทำลายสวัสดิภาพของประชาชนสมควรกำหนดให้สารกาเฟอีนรวมถึงสารกาเฟอีนและเกลือของสารดังกล่าวทุกชนิดยกเว้นอนุพันธ์สารกาเฟอีนและยาสำเร็จรูปที่มีสารกาเฟอีนผสมอยู่และมีใบอนุญาตนำเข้าและขึ้นทะเบียนตำรับยาจากสำนักงานคณะกรรมการอาหารและยากระทรวงสาธารณสุข เป็นโภคภัณฑ์ควบคุมและแต่งตั้งพนักงานเจ้าหน้าที่ควบคุมโภคภัณฑ์ จึงจำเป็นต้องออกกฎกระทรวงนี้ศิรวัชร์/จัดทำ๒๕ มิถุนายน๒๕๖๑[๑]ราชกิจจานุเบกษา เล่ม ๑๑๙/ตอนที่ ๑๒๐ ก/หน้า ๙/๖ ธันวาคม ๒๕๔๕
คำพิพากษาศาลฎีกาที่ 6842/2539หลักกฎหมาย: การที่โจทก์บรรยายฟ้องว่า จำเลยออกเช็คพิพาทมอบให้แก่โจทก์เพื่อชำระหนี้ค่าอิฐแดง ย่อมพอฟังข้อเท็จจริงได้ว่า จำเลยออกเช็คพิพาทเพื่อชำระหนี้ค่าซื้ออิฐแดงแก่โจทก์นั่นเอง อันเป็นหนี้ที่มีอยู่จริงและบังคับได้ตามกฎหมายอยู่ในตัว เข้าองค์ประกอบความผิดตาม พ.ร.บ.ว่าด้วยความผิดอันเกิดจากการใช้เช็ค พ.ศ. 2534 มาตรา 4 แล้ว โจทก์หาจำต้องบรรยายฟ้องให้ปรากฏข้อความว่า "จำเลยออกเช็คเพื่อชำระหนี้ที่มีอยู่จริงและบังคับได้ตามกฎหมาย" อันเป็นถ้อยคำตามตัวบทกฎหมายดังที่จำเลยยกขึ้นอ้างในฎีกาไม่ และปัญหาตามที่จำเลยยกขึ้นฎีกานี้เป็นปัญหาข้อกฎหมายเกี่ยวกับความสงบเรียบร้อยแม้จำเลยจะไม่ได้ยกขึ้นในศาลชั้นต้นและศาลอุทธรณ์จำเลยก็ยกขึ้นฎีกาในชั้นฎีกาได้ตาม ป.วิ.อ.มาตรา 195 วรรคสอง ประกอบด้วยมาตรา 225 ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 6842/2539นายกมล โกมุทพงษ์โจทก์นายปจญศักดิ์ ปัดสาพันธ์จำเลย พ.ร.บ.ว่าด้วยความผิดอันเกิดจากการใช้เช็ค พ.ศ.2534 ม. 4 ป.วิ.อ. ม. 195 วรรคสอง, ม. 225การที่โจทก์บรรยายฟ้องว่า จำเลยออกเช็คพิพาทมอบให้แก่โจทก์เพื่อชำระหนี้ค่าอิฐแดง ย่อมพอฟังข้อเท็จจริงได้ว่า จำเลยออกเช็คพิพาทเพื่อชำระหนี้ค่าซื้ออิฐแดงแก่โจทก์นั่นเอง อันเป็นหนี้ที่มีอยู่จริงและบังคับได้ตามกฎหมายอยู่ในตัว เข้าองค์ประกอบความผิดตาม พ.ร.บ.ว่าด้วยความผิดอันเกิดจากการใช้เช็ค พ.ศ. 2534 มาตรา 4 แล้ว โจทก์หาจำต้องบรรยายฟ้องให้ปรากฏข้อความว่า "จำเลยออกเช็คเพื่อชำระหนี้ที่มีอยู่จริงและบังคับได้ตามกฎหมาย" อันเป็นถ้อยคำตามตัวบทกฎหมายดังที่จำเลยยกขึ้นอ้างในฎีกาไม่ และปัญหาตามที่จำเลยยกขึ้นฎีกานี้เป็นปัญหาข้อกฎหมายเกี่ยวกับความสงบเรียบร้อยแม้จำเลยจะไม่ได้ยกขึ้นในศาลชั้นต้นและศาลอุทธรณ์จำเลยก็ยกขึ้นฎีกาในชั้นฎีกาได้ตาม ป.วิ.อ.มาตรา 195 วรรคสอง ประกอบด้วยมาตรา 225(สุนพ กีรติยุติ-จำลอง สุขศิริ-สมบัติ เดียวอิศเรศ)ศาลจังหวัดเลย - นายชิโนรส ยงเกียรติกานต์ศาลอุทธรณ์ภาค ๑ - นายวิชัย วิสิทธิวงศ์แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 6842/2539นายกมล โกมุทพงษ์โจทก์นายปจญศักดิ์ ปัดสาพันธ์จำเลย พ.ร.บ.ว่าด้วยความผิดอันเกิดจากการใช้เช็ค พ.ศ.2534 ม. 4 ป.วิ.อ. ม. 195 วรรคสอง, ม. 225การที่โจทก์บรรยายฟ้องว่า จำเลยออกเช็คพิพาทมอบให้แก่โจทก์เพื่อชำระหนี้ค่าอิฐแดง ย่อมพอฟังข้อเท็จจริงได้ว่า จำเลยออกเช็คพิพาทเพื่อชำระหนี้ค่าซื้ออิฐแดงแก่โจทก์นั่นเอง อันเป็นหนี้ที่มีอยู่จริงและบังคับได้ตามกฎหมายอยู่ในตัว เข้าองค์ประกอบความผิดตาม พ.ร.บ.ว่าด้วยความผิดอันเกิดจากการใช้เช็ค พ.ศ. 2534 มาตรา 4 แล้ว โจทก์หาจำต้องบรรยายฟ้องให้ปรากฏข้อความว่า "จำเลยออกเช็คเพื่อชำระหนี้ที่มีอยู่จริงและบังคับได้ตามกฎหมาย" อันเป็นถ้อยคำตามตัวบทกฎหมายดังที่จำเลยยกขึ้นอ้างในฎีกาไม่ และปัญหาตามที่จำเลยยกขึ้นฎีกานี้เป็นปัญหาข้อกฎหมายเกี่ยวกับความสงบเรียบร้อยแม้จำเลยจะไม่ได้ยกขึ้นในศาลชั้นต้นและศาลอุทธรณ์จำเลยก็ยกขึ้นฎีกาในชั้นฎีกาได้ตาม ป.วิ.อ.มาตรา 195 วรรคสอง ประกอบด้วยมาตรา 225(สุนพ กีรติยุติ-จำลอง สุขศิริ-สมบัติ เดียวอิศเรศ)ศาลจังหวัดเลย - นายชิโนรส ยงเกียรติกานต์ศาลอุทธรณ์ภาค ๑ - นายวิชัย วิสิทธิวงศ์แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๔๐/๒๕๕๙เรื่องยกเลิกประกาศคณะรักษาความสงบแห่งชาติ ฉบับที่ ๔๘/๒๕๕๗ โดยที่ปัจจุบันอยู่ระหว่างกระบวนการให้ได้มาซึ่งรัฐธรรมนูญแห่งราชอาณาจักรไทยฉบับใหม่และจะได้จัดให้มีการออกเสียงประชามติในวันที่ ๗ สิงหาคม ๒๕๕๙ กรณีจึงยังไม่มีความชัดเจนแน่นอนเกี่ยวกับกระบวนการสรรหาและการเลือกตุลาการศาลรัฐธรรมนูญกรรมการการเลือกตั้ง ผู้ตรวจการแผ่นดิน กรรมการป้องกันและปราบปรามการทุจริตแห่งชาติและกรรมการสิทธิมนุษยชนแห่งชาติจึงเห็นเป็นการสมควรให้งดเว้นการสรรหาและการเลือกบุคคลเพื่อดำรงตำแหน่งดังกล่าวไว้ก่อนเพื่อให้การปฏิรูปองค์กรศาลและองค์กรตามรัฐธรรมนูญเป็นไปอย่างมีประสิทธิภาพอาศัยอำนาจตามความในมาตรา๔๔ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติ จึงมีคำสั่งดังต่อไปนี้ข้อ๑ ให้ยกเลิกประกาศคณะรักษาความสงบแห่งชาติฉบับที่ ๔๘/๒๕๕๗ ลงวันที่ ๒๙ พฤษภาคม พุทธศักราช ๒๕๕๗ เรื่องการสรรหาบุคคลเพื่อดำรงตำแหน่งแทนตำแหน่งที่ว่างข้อ๒ ให้งดเว้นการสรรหาและการเลือกตุลาการศาลรัฐธรรมนูญกรรมการการเลือกตั้ง ผู้ตรวจการแผ่นดินกรรมการป้องกันและปราบปรามการทุจริตแห่งชาติ และกรรมการสิทธิมนุษยชนแห่งชาติ จนกว่ารัฐธรรมนูญแห่งราชอาณาจักรไทยฉบับใหม่จะมีผลใช้บังคับหรือจนกว่าจะมีคำสั่งเป็นอย่างอื่นกระบวนการสรรหาและการเลือกผู้ดำรงตำแหน่งตามวรรคหนึ่งที่อยู่ระหว่างดำเนินการในวันที่คำสั่งนี้ใช้บังคับให้เป็นอันยกเลิกข้อ๓ บุคคลซึ่งดำรงตำแหน่งตุลาการศาลรัฐธรรมนูญกรรมการการเลือกตั้ง ผู้ตรวจการแผ่นดิน กรรมการป้องกันและปราบปรามการทุจริตแห่งชาติหรือกรรมการสิทธิมนุษยชนแห่งชาติอยู่ในวันที่คำสั่งนี้ใช้บังคับให้ปฏิบัติหน้าที่ตามตำแหน่งนั้นต่อไปแม้จะครบวาระการดำรงตำแหน่งแล้วจนกว่าจะมีการแต่งตั้งตุลาการศาลรัฐธรรมนูญ กรรมการการเลือกตั้ง ผู้ตรวจการแผ่นดินกรรมการป้องกันและปราบปรามการทุจริตแห่งชาติ หรือกรรมการสิทธิมนุษยชนแห่งชาติแล้วแต่กรณี มาแทนบุคคลดังกล่าวตามบทบัญญัติของรัฐธรรมนูญแห่งราชอาณาจักรไทยฉบับใหม่หรือจนกว่าจะมีคำสั่งเป็นอย่างอื่นข้อ๔ ในกรณีที่บุคคลซึ่งดำรงตำแหน่งตามข้อ๓ พ้นจากตำแหน่งเพราะเหตุอื่นนอกจากถึงคราวออกตามวาระ ให้ศาลรัฐธรรมนูญคณะกรรมการการเลือกตั้ง ผู้ตรวจการแผ่นดิน คณะกรรมการป้องกันและปราบปรามการทุจริตแห่งชาติหรือคณะกรรมการสิทธิมนุษยชนแห่งชาติ แล้วแต่กรณีประกอบด้วยผู้ดำรงตำแหน่งเท่าที่เหลืออยู่ข้อ๕[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณ วันที่ ๑๓กรกฎาคม พุทธศักราช ๒๕๕๙พลเอก ประยุทธ์ จันทร์โอชาหัวหน้าคณะรักษาความสงบแห่งชาติชวัลพร/ปริยานุช/จัดทำ๒๒ กรกฎาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๕๖ ง/หน้า ๗/๑๓ กรกฎาคม ๒๕๕๙
ประกาศกรมสรรพสามิตประกาศกรมสรรพสามิตเรื่องกำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษี(ฉบับที่๕๒/๒๕๕๕)[๑] อาศัยอำนาจตามความในมาตรา ๘ (๑) วรรคสามแห่งพระราชบัญญัติภาษีสรรพสามิต พ.ศ. ๒๕๒๗ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ. ๒๕๓๔ และโดยอนุมัติรัฐมนตรีว่าการกระทรวงการคลังเป็นหลักการตามหนังสือสำนักงานเศรษฐกิจการคลัง ที่ กค ๐๓๐๒/๑๑๒๖ ลงวันที่ ๕ มีนาคม พ.ศ. ๒๕๓๖อธิบดีกรมสรรพสามิตออกประกาศไว้ต่อไปนี้ข้อ ๑ ให้ยกเลิกประกาศกรมสรรพสามิตเรื่อง กำหนดมูลค่าน้ำมันเตาที่ผลิตในราชอาณาจักร เพื่อถือเป็นเกณฑ์ในการคำนวณภาษี(ฉบับที่ ๕๑/๒๕๕๕) ลงวันที่ ๑๔ ธันวาคม ๒๕๕๕ข้อ ๒ กำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษีไว้ ดังต่อไปนี้(๑)น้ำมันเตาชนิดที่ ๑ ลิตรละ ๒๑.๐๖๒๔บาท(๒)น้ำมันเตาชนิดที่ ๒ ลิตรละ ๑๙.๘๕๔๐บาท(๓)น้ำมันเตาชนิดที่ ๓ ลิตรละ ๑๙.๕๒๓๑บาท(๔)น้ำมันเตาชนิดที่ ๔ ลิตรละ ๒๑.๒๕๐๐บาท(๕)น้ำมันเตาชนิดที่ ๕ ลิตรละ ๑๙.๕๕๖๙บาททั้งนี้ ตั้งแต่วันที่ ๒๔ ธันวาคม ๒๕๕๕ เป็นต้นไปประกาศณ วันที่ ๒๑ ธันวาคม พ.ศ. ๒๕๕๕สมณีย์มงคลโภชน์รองอธิบดีปฏิบัติราชการแทนอธิบดีกรมสรรพสามิตปริยานุช/ผู้จัดทำ๑๕ กุมภาพันธ์๒๕๕๖อุษมล/ผู้ตรวจ๒๒ กุมภาพันธ์๒๕๕๖[๑] ราชกิจจานุเบกษาเล่ม ๑๓๐/ตอนที่ ๑๘ ง/หน้า ๗/๑๔ กุมภาพันธ์ ๒๕๕๖